Document ID: /roh_data/filtered/fineweb-2-filterrobots_roh.jsonl.gz/5566

L’econom da manaschi era secretari general da la Lia Rumantscha dapi il november 2007. Ils emprims onns ha el surtut procura per ina sanaziun da las finanzas ed ina reorganisaziun da las structuras da la LR.
Cunzunt la digitalisaziun ha dominà il temp d’uffizi da Cadruvi
Sco la LR scriva ha Cadruvi mess ils accents tranter auter per crear in program per famiglias per promover il rumantsch tar ils uffants e giuvenils. Il temp d’uffizi da Cadruvi è stà caracterisà da la digitalisaziun e dal augment da la mobilisaziun nua che adina novs products e servetschs electronics per promover il rumantsch èn vegnids creads, scriva la LR.
Tenor il president da la LR Johannes Flury vegn la plazza dal secretari general publitgada proximamain.
RR novitads 17:00